હકીકતમાં મોદી સરકારના બે વર્ષ પૂર્ણ થવા ઉપર તેનું વર્ણન કરવા માટે આયોજિત કરવામાં આવેલી પ્રેસ કોન્ફરન્સમાં જ્યારે ઉર્જા મંત્રી પીયૂષ ગોયલ બોલી રહ્યા હતાં, તે દરમિયાન કાર્યક્રમ સ્થળની વીજળી બે બે વખત જતી રહી હતી. આ દરમિયાન ગોયલ 133 સેકેન્ડ અંધારામાં રહ્યા હતાં. પીયૂષ ગોયલે આ પ્રસંગે તેમની પત્નીને પણ યાદ કરી હતી. મિડીયા રિપોર્ટસ પ્રમાણે ગોયલે વીજળી ગઇ પછી કીધું હતું કે ‘તેમની પત્ની હંમેશા કહેતી હતી કે, જ્યારે પણ તમે કોઇ પ્રેસ કોન્ફરન્સ કરો છો તો વીજળી ચોક્કસથી જાય છે. આ પરથી એવું લાગે છે કે મારે હજુ વધારે કામ કરવાની જરૂર છે.’